2. ลักษณะการประกอบธุรกิจ

1) ความเป็นมา

บริษัท แอล.พี.เอ็น.ดีเวลลอปเมนท์ จำกัด (มหาชน) ก่อตั้งเมื่อวันที่ 21 มิ.ย. 2532
ด้วยทุนจดทะเบียน 50 ล้านบาท เพื่อพัฒนาโครงการอาคารชุดสำนักงานแห่งแรกของบริษัท ได้แก่
“อาคารลุมพินี ทาวเวอร์” ซึ่งปัจจุบันเป็นที่ตั้งสำนักงานใหญ่ของบริษัท
ได้จดทะเบียนแปลงสภาพเป็นบริษัทมหาชนเมื่อวันที่ 21 มิ.ย. 2537
ปัจจุบันบริษัทพัฒนาอสังหาริมทรัพย์ในรูปแบบการขายและการให้เช่า
โดยเริ่มจากการหาทำเลที่เหมาะสม กำหนดรูปแบบการพัฒนา กลุ่มเป้าหมาย ราคา
แนวทางการตลาด การขาย การบริหารงานก่อสร้าง
ในลักษณะประสานงานและควบคุมให้เป็นไปตามแผนงาน จดทะเบียนอาคารชุด
และนิติบุคคลอาคารชุด โอนกรรมสิทธิ์ และบริหารอาคาร
ในเบื้องต้นตามพระราชบัญญัติอาคารชุดกำหนดให้เจ้าของโครงการเป็นผู้ดำเนินการ
โดยบริษัทได้จัดตั้งบริษัท ลุมพินี พรอพเพอร์ตี้ มาเนจเมนท์ จำกัด
ให้เป็นผู้รับผิดชอบงานบริหารอาคาร
รวมถึงการเสนอตัวเข้าบริหารอาคารในปีต่อไปของทุกอาคารด้วย
บริษัทมีนโยบายของการบริการหลังการขายเพื่อให้เกิดความพึงพอใจสูงสุดแก่ลูกค้า
และสร้างคุณภาพชีวิตที่ดีต่อผู้อยู่อาศัยในชุมชนอีกทั้งการดูแลอาคารด้วยความเอาใจใส่อันเป็นการเพิ่มมูลค่าให้กับอาคารหรือโครงการที่ดูแลด้วย

บริษัท พรสันติ จำกัด เป็นบริษัทที่บริษัท แอล.พี.เอ็น.ดีเวลลอปเมนท์ จำกัด (มหาชน)
เคยเข้ารับบริหารโครงการให้เมื่อปี 2536
ต่อมาบริษัทได้ควบรวมเข้ามาเป็นบริษัทย่อยหลังวิกฤตเศรษฐกิจในปี 2544
บริษัทได้เข้าไปร่วมทุนจัดตั้ง บริษัท แกรนด์ ยูนิตี้ ดิเวลล็อปเมนท์ จำกัด ร่วมกับบริษัท ยูนิเวนเจอร์
จำกัด (มหาชน) และบริษัท เยาววงศ์ จำกัด
โดยมีเป้าหมายในการพัฒนาโครงการอาคารสร้างค้าง และมอบหมายให้ บริษัท ลุมพินี พรอพเพอร์ตี้
มาเนจเมนท์ จำกัด เป็นผู้รับผิดชอบในการดำเนินงานด้านบริหารการตลาด บริหารงานก่อสร้าง
รวมทั้งบริหารอาคาร ในปลายปี 2550 ได้มีการจัดตั้งบริษัทย่อยอีกหนึ่งบริษัทคือบริษัท ลุมพินี
โปรเจค มาเนจเมนท์ เซอร์วิส จำกัด เพื่อรองรับการขยายงานที่จะเกิดขึ้นในอนาคต
โดยบริษัทได้ปรับโครงสร้างการบริหารจัดการใหม่
เพื่อให้เกิดประสิทธิภาพในการดำเนินงานของกลุ่ม โดยกำหนดให้บริษัท
แอล.พี.เอ็น.ดีเวลลอปเมนท์ จำกัด (มหาชน)
มุ่งเน้นการพัฒนาอาคารชุดพักอาศัยสำหรับกลุ่มเป้าหมายที่มีรายได้ปานกลางถึงล่าง-บน บริษัท
พรสันติ จำกัด
พัฒนาโครงการได้ทุกประเภทที่มิใช่อาคารชุดพักอาศัยเพื่อปิดจุดอ่อนและลดความเสี่ยงให้กับบริษัทในระยะยาว
สำหรับระยะสั้น บริษัท พรสันติ จำกัด จะเป็นหน่วยงานที่สร้างมูลค่าเพิ่มให้กับบริษัท
โดยการนำแปลงที่ดินที่มีศักยภาพแต่ไม่เหมาะสมที่จะพัฒนาเป็นอาคารชุดพักอาศัยมาพัฒนาเพื่อก่อให้เกิดรายได้
สำหรับบริษัท ลุมพินี โปรเจค มาเนจเมนท์ เซอร์วิส จำกัด
ถูกกำหนดให้รับผิดชอบบริหารโครงการก่อนการส่งมอบแบบครบวงจร โดยเน้นที่การบริหารการขาย
และการตลาด การบริหารงานก่อสร้าง และการส่งมอบห้องชุดพร้อมโอนกรรมสิทธิ์
มุ่งเน้นถึงคุณภาพของอาคารชุดพักอาศัยที่ลูกค้าควรจะได้รับภายใต้การบริหารต้นทุนโครงการในเวลาเดียวกันเพื่อตอบสนองต่อกลยุทธ์ผู้นำด้านต้นทุน
(Cost Leadership) ตามที่บริษัทกำหนดไว้ ส่วนบริษัท ลุมพินี พรอพเพอร์ตี้ มาเนจเมนท์ จำกัด
ถูกกำหนดให้รับผิดชอบการบริการหลังการขายในด้านการบริหารชุมชนเพื่อสร้างคุณภาพชีวิตที่ดีแก่ผู้อยู่อาศัยตามแนวคิด“ชุมชนน่าอยู่”
ซึ่งบริษัทเชื่อว่าการปรับเปลี่ยนโครงสร้างการจัดการ
และการดำเนินงานตามกลยุทธ์ที่ได้กล่าวมาแล้วจะทำให้บริษัทเติบโตได้อย่างยั่งยืน

การเปลี่ยนแปลงและพัฒนาการที่สำคัญเกี่ยวกับการประกอบธุรกิจ และการบริหารงาน

บริษัทมีการเปลี่ยนแปลง และพัฒนาการที่สำคัญในส่วนที่เกี่ยวข้องกับการประกอบธุรกิจ
และการบริหารงาน นับจากวันจัดตั้งบริษัทสรุปได้ดังนี้

ปี 2532 - จดทะเบียนจัดตั้งบริษัทด้วยทุนจดทะเบียนแรกเริ่ม 50,000,000 บาท เมื่อวันที่ 21
มิถุนายน 2532

- พัฒนาโครงการอาคารชุดสำนักงาน ลุมพินี ทาวเวอร์ บนถนนพระราม 4 มูลค่าโครงการประมาณ
2,118,000,000 บาท

ปี 2533 - พัฒนาโครงการอาคารชุดสำนักงาน แอล.พี.เอ็น.ทาวเวอร์ บนถนนรัชดาภิเษก
มูลค่าโครงการประมาณ 564,000,000 บาท

- ร่วมลงทุนใน บริษัท พรสันติ จำกัด ซึ่งเป็นเจ้าของโครงการ พี.เอส.ที.คอนโดวิลล์
มูลค่าโครงการประมาณ 3,600,000,000 บาท เป็นจำนวนเงิน 10,000,000 บาท
คิดเป็นสัดส่วน

ร้อยละ 20 ของทุนชำระแล้ว 50,000,000 บาท โดยบริษัทเป็นผู้บริหารโครงการดังกล่าว

- พัฒนาโครงการอาคารชุดพักอาศัย พี.เอส.ที.คอนโดวิลล์ ทาวเวอร์ 1 ภายในโครงการ
พี.เอส.ที.บนถนนนนทรี

ปี 2534 - พัฒนาโครงการอาคารชุดพักอาศัย พี.เอส.ที.คอนโดวิลล์ทาวเวอร์ 2 และอาคาร
พี.เอส.ที.มินิออฟฟิศ ภายในโครงการ พี.เอส.ที. บนถนนนนทรี

ปี 2535 - พัฒนาโครงการอาคารชุดพักอาศัย ลุมพินี เพลส บนถนนศรีบำเพ็ญ
มูลค่าโครงการประมาณ 408,000,000 บาท

-   จดทะเบียนจัดตั้งบริษัท ลุมพินี พรอพเพอร์ตี้ มาเนจเมนท์ จำกัด ด้วยทุนจดทะเบียน
    1,000,000 บาท โดยบริษัทเป็นผู้ถือหุ้นร้อยละ 99.88
    โดยมีวัตถุประสงค์หลักเพื่อให้บริการด้านธุรกิจบริหารอสังหาริมทรัพย์
    โดยเฉพาะบริหารอาคารแก่นิติบุคคลอาคารชุดของโครงการต่างๆ ที่บริษัท
    และบริษัทย่อยพัฒนาขึ้นเป็นการให้บริการหลังการขาย
    และสร้างความเชื่อมั่นในคุณภาพชีวิตของลูกค้าที่ซื้อผลิตภัณฑ์ของบริษัท
    ถือเป็นนโยบายในการสร้างความแตกต่าง และเป็นจุดแข็งในการแข่งขัน

ปี 2536 - ร่วมลงทุนในบริษัท พรสันติ จำกัด เพิ่มเป็นร้อยละ 99.99 ของทุนชำระแล้ว
200,000,000 บาท มูลค่าที่ตราไว้หุ้นละ 1,000 บาท

ปี 2537 - พัฒนาโครงการอาคารชุดพักอาศัย สี่พระยา ริเวอร์วิว บนถนนโยธา
มูลค่าโครงการประมาณ 1,100,000,000 บาท

- ร่วมลงทุนในบริษัท Elec & Eltek (Guangzhou) Real Estate Development Ltd.
ซึ่งเป็นบริษัทพัฒนาอสังหาริมทรัพย์ในประเทศฮ่องกง เป็นจำนวนเงิน 12,720,000 บาท
คิดเป็นสัดส่วนร้อยละ 10 ของทุนชำระแล้ว

- พัฒนาโครงการบ้านจัดสรรภายใต้ชื่อบ้านลุมพินี-บางบัวทอง บนถนนตลิ่งชัน-สุพรรณบุรี
จังหวัดนนทบุรี มูลค่าโครงการประมาณ 634,000,000 บาท

- พัฒนาโครงการอาคารชุดพักอาศัย พี.เอส.ที.ซิตี้โฮม ภายในโครงการ พี.เอส.ที.
มูลค่าโครงการ ประมาณ 1,374,000,000 บาท

  - พัฒนาโครงการ แอล.พี.เอ็น.มินิออฟฟิศ บนถนนรัชดาภิเษกเชื่อมกับถนนนางลิ้นจี่
  มูลค่าโครงการประมาณ 29,000,000 บาท

  - จดทะเบียนแปลงสภาพเป็นบริษัทมหาชน เมื่อวันที่ 21 มิถุนายน 2537 ทะเบียนเลขที่
  บมจ.477

  - บริษัทได้รับอนุญาตเข้าจดทะเบียนในตลาดหลักทรัพย์แห่งประเทศไทย

- เพิ่มทุนเป็น 460 ล้านบาท เมื่อวันที่ 4 พฤศจิกายน 2537

ปี 2538 - พัฒนาโครงการอาคารโรงงานจัดสรร 2 ชั้น แอล.พี.เอ็น. เทคโนแฟค
เพื่อรองรับอุตสาหกรรม ขนาดย่อม และอุตสาหกรรมเสริม บนถนนบางนา-ตราด กม.31.5
มูลค่าโครงการประมาณ 1,160,000,000 บาท

  - พัฒนาโครงการอาคารชุดสำนักงาน แอล.พี.เอ็น. สุขุมวิท ทาวเวอร์ อาคารสำนักงานสูง 30
  ชั้นบนถนนสุขุมวิท มูลค่าโครงการประมาณ 1,288,000,000 บาท

- ซื้อที่ดินบริเวณถนนนราธิวาสราชนครินทร์ ถนนแฮปปี้แลนด์ และที่ดินบริเวณถนนผดุงภัณฑ์

ปี 2539 - บริษัทลงนามสัญญากู้เงินตราต่างประเทศกับธนาคารชั้นนำ 5 แห่งของประเทศสิงคโปร์
เป็นยอดเงินรวม 20,000,000 เหรียญ อายุสัญญา 3 ปี ในอัตราดอกเบี้ย SIBOR+1.20%
เพื่อนำมาใช้พัฒนาการโครงการ แอล.พี.เอ็น.สุขุมวิท ทาวเวอร์

- พัฒนาโครงการอาคารชุดพักอาศัย ลุมพินี เซ็นเตอร์ แฮปปี้แลนด์ อาคารพักอาศัยสูง 7
ชั้นพร้อมทั้งอาคารพาณิชย์ 24 ยูนิต บนถนนแฮปปี้แลนด์ มูลค่าโครงการประมาณ 474 ล้านบาท

- เปิดอบรมหลักสูตร Building Management Training Course หรือ BMTC รุ่นที่ 1
เพื่อสร้างและพัฒนาบุคลากร ทางด้านการบริหารอาคารชุด ระยะเวลาการอบรม 3 เดือน
มีจำนวนผู้เข้าอบรมรุ่นแรก 13 คน

- ร่วมลงทุนในบริษัท เอ็น.ที.เอ็น. คอนกรีต จำกัด ซึ่งประกอบธุรกิจประเภทวัสดุก่อสร้าง
เป็นจำนวนเงิน 10,200,000 บาท หรือ 1,020,000 หุ้น คิดเป็นร้อยละ 51 ของทุนจดทะเบียน
หรือ มูลค่าที่ตราไว้หุ้นละ 10 บาท

ปี 2540 - ขยายงานบริการของบริษัท ลุมพินี พรอพเพอร์ตี้ มาเนจเมนท์ จำกัด
เนื่องจากเล็งเห็นช่องว่างของตลาดในช่วงของภาวะซบเซาทางเศรษฐกิจและเพื่อเป็นการรักษาบุคลากร
จึงได้ขยายส่วนงานบริการต่างๆขึ้นรองรับความต้องการของตลาด เช่น
งานบริการระบบรักษาความปลอดภัย งานบริการรักษาความสะอาด งานซ่อมบำรุงระบบปรับอากาศ
เป็นต้น

  - ยกเลิกสัญญาจะซื้อจะขายที่ดินบริเวณถนนผดุงภัณฑ์ เขตหนองจอก เนื่องจากสภาวะเศรษฐกิจ
  และปัญหาการพัฒนาที่ดินแปลงนี้จึงเจรจาตกลงกับผู้ขายโดยได้ยกเลิกสัญญา และคืนเงินมัดจำ

  - ชะลอโครงการลุมพินี เซ็นเตอร์ แฮปปี้แลนด์ โครงการ แอล.พี.เอ็น. เทคโนแฟค
  โครงการลุมพินี คอมเพล็กซ์
  เนื่องจากภาวะผันผวนทางเศรษฐกิจทำให้ธุรกิจอสังหาริมทรัพย์ซบเซาอย่างมาก
  ลูกค้าที่ได้มีการทำสัญญาจะซื้อจะขายไว้แล้วในแต่ละโครงการชำระเงินค่างวดล่าช้าในขณะเดียวกันการหาลูกค้าใหม่เข้ามาก็มีความเป็นได้ค่อนข้างน้อยประกอบกับปัญหาของสถาบันการเงิน

  - ปรับโครงสร้างองค์กรและพัฒนาประสิทธิภาพของบุคลากรเพื่อให้สอดคล้องกับภาวะเศรษฐกิจ

-   นายจำลอง รัตนกุลเสรีเริงฤทธิ์ ขอลาออกจากประธานกรรมการ เนื่องจากปัญหาสุขภาพ
    และนายพงส์ สารสิน ขอลาออกจากกรรมการ
    เนื่องจากภารกิจในขณะนั้นทำให้ไม่สามารถให้เวลาได้เต็มที่ คณะกรรมการจึงได้เรียนเชิญ
    นายโมรา บุณยผล เข้าดำรงตำแหน่งประธานกรรมการแทน

-   จัดสัมมนาแก่ผู้จัดการอาคารชุด ผู้บริหารอาคารชุด สื่อมวลชน และผู้สนใจทั่วไป
    ในหัวข้อปัจจัยที่มีอิทธิพลต่อคุณภาพชีวิตของชาวคอนโดมิเนียม โดยมีวัตถุประสงค์
    เพื่อเปิดประเด็นในวงกว้างให้ผู้ประกอบการและผู้บริโภคเห็นความสำคัญของการอยู่อาศัยร่วมกันในคอนโดมิเนียมทำให้เกิดการพัฒนาลักษณะการอยู่อาศัยในคอนโดมิเนียมที่ต้องการการเกื้อกูลกัน
    และมุ่งหวังให้เกิดมาตรฐานและคุณภาพชีวิตที่ดี

ปี 2541 - นายปกรณ์ ทวีสิน ขอลาออกจากกรรมการอิสระ
เนื่องจากภาวะทางเศรษฐกิจมีแนวโน้มที่จะก่อให้เกิดความขัดแย้งทางผลประโยชน์กับบริษัท

- นายสมชาย ภคภาสน์วิวัฒน์ ขอลาออกจากกรรมการ เนื่องจากภารกิจที่เพิ่มมากขึ้น

  - คณะกรรมการจึงได้เรียนเชิญ นายวุฒิพล สุริยาภิวัฒน์
  เข้าดำรงตำแหน่งกรรมการและกรรมการอิสระของบริษัท

  - ถอนการลงทุนใน Elec&Eltek (Guangzhou) Real Estate Development Ltd.
  เนื่องจากโครงการตามเป้าหมายได้ชะลอออกไป
  และประกอบกับสภาวะเศรษฐกิจทำให้บริษัทขาดสภาพคล่องการถอนการลงทุนในครั้งนี้มีผลทำให้บริษัทกำไรในส่วนอัตราแลกเปลี่ยนประมาณ
  3,390,000 บาท

-   ชะลอโครงการ แอล.พี.เอ็น.สุขุมวิท ทาวเวอร์ เนื่องจากภาวะผันผวนทางเศรษฐกิจ
    ทำให้ธุรกิจอสังหาริมทรัพย์ซบเซาต่อเนื่องพื้นที่ว่างของอาคารสำนักงานมีปริมาณสูงประกอบกับมีการปิดการดำเนินกิจการเป็นจำนวนมากทำให้พื้นที่อาคารต่างๆ
    ว่างเพิ่มมากขึ้น ซึ่งทำให้ยอดจองพื้นที่โครงการ แอล.พี.เอ็น.สุขุมวิท ทาวเวอร์
    ไม่เพิ่มขึ้นจากเดิมทำให้ต้องชะลอโครงการ
    และขอยกเลิกสัญญาจะซื้อจะขายที่ทำไว้กับลูกค้าโดยเจรจาตกลงเปลี่ยนไปซื้อพื้นที่ในโครงการอื่นของบริษัทแทน

-   จัดแคมเปญพิเศษสำหรับลูกค้าโครงการ พี.เอส.ที.ซิตี้โฮม
    เพื่อกระตุ้นให้เกิดการซื้อในภาวะเศรษฐกิจซบเซา ด้วยการลดราคา 50%-60%
    และบางส่วนของโครงการ สี่พระยา ริเวอร์วิว
    ในยูนิตที่ยึดจากลูกค้าเพื่อปิดโครงการสร้างยอดขายได้กว่า 200 ล้านบาท
    ทั้งนี้เป็นการช่วยสภาพคล่องของบริษัท และมีเงินไปชำระหนี้เงินกู้อีกส่วนหนึ่ง

ปี 2542 - เมื่อวันที่ 26 กรกฎาคม 2542 บริษัทได้แต่งตั้ง บริษัท คาเธ่ย์ แอสเซท แมเนจเมนท์
จำกัด เป็นที่ปรึกษาในการปรับปรุงโครงสร้างหนี้
และการเพิ่มทุนจดทะเบียนของบริษัทโดยร่วมกันกำหนดแนวทางในการเจรจาปรับปรุงโครงสร้างหนี้กับเจ้าหนี้ทุกรายรวมถึงการวางแผนงานเพิ่มทุนจดทะเบียนของบริษัท

- บริษัทสามารถเจรจาปรับปรุงโครงสร้างหนี้กับเจ้าหนี้สถาบันการเงินในปี 2542
คิดเป็นมูลหนี้ทั้งสิ้น 3,132,610,000 บาท
และสามารถสรุปแนวทางการปรับปรุงโครงสร้างหนี้ส่วนที่เหลือในมูลหนี้ประมาณ 170
ล้านบาทเรียบร้อยในเดือนกุมภาพันธ์ 2543
จึงถือได้ว่าบริษัทสามารถทำการปรับปรุงโครงสร้างหนี้ได้ทั้งหมดในมูลหนี้รวมทั้งสิ้น
3,305,930,000 บาท

-   ที่ประชุมคณะกรรมการบริษัท แอล.พี.เอ็น. ดีเวลลอปเมนท์ จำกัด (มหาชน)
    ได้จัดให้มีการประชุมวิสามัญผู้ถือหุ้นครั้งที่ 1/2542 เมื่อวันที่ 4 ตุลาคม 2542 ณ
    ห้องประชุมใหญ่ของบริษัท เพื่อพิจารณาเรื่องการเพิ่มทุนจดทะเบียนของบริษัทจากเดิม
    460,000,000 บาท เป็น 3,983,000,000 บาท
    โดยการออกหุ้นใหม่เป็นหุ้นสามัญเพื่อการเพิ่มทุนจำนวน 352,300,000 หุ้น
    มูลค่าที่ตราไว้หุ้นละ 10 บาท รวมจำนวน 3,523,000,000 บาท

-   ที่ประชุมคณะกรรมการบริษัท เมื่อวันที่ 15 พฤศจิกายน 2542
    มีมติเป็นเอกฉันท์ให้บริษัทขายเงินลงทุนในหุ้นของบริษัท เอ็น.ที.เอ็น คอนกรีต จำกัด
    ในมูลค่าหุ้นละ 0.01 สืบเนื่องมาจากภาวะเศรษฐกิจซบเซาในขณะนั้นทำให้บริษัท
    เอ็น.ที.เอ็น.คอนกรีต จำกัด ซึ่งดำเนินธุรกิจการค้าวัสดุก่อสร้างต้องประสบภาวะขาดทุน
    และส่วนของผู้ถือหุ้นติดลบอีกทั้งบริษัท เอ็น.ที.เอ็น.คอนกรีต
    ไม่สามารถสนับสนุนการดำเนินงานของบริษัทได้

-   บริษัทได้เปิดขายโครงการลุมพินี เซ็นเตอร์ แฮปปี้แลนด์ ระหว่างวันที่ 26-28 พฤศจิกายน
    2542 หลังจากที่ชะลอโครงการมาตั้งแต่ปี 2540
    อันเนื่องมาจากภาวะวิกฤติทางเศรษฐกิจโดยได้ปรับเปลี่ยนรูปแบบโครงการรวมถึงกำหนดราคาขายให้เหมาะสมกับภาวะธุรกิจอสังหาริมทรัพย์ในขณะนั้น
    ซึ่งจากแคมเปญการขายในครั้งนี้สามารถทำรายได้เกินเป้าหมายโดยมีมูลค่าการขายทั้งสิ้น
    107,452,000 บาท จากจำนวนยอดขายรวม 302 ยูนิต

-   บริษัทได้จัดกิจกรรมเพื่อสังคมในเดือนพฤศจิกายน-ธันวาคม
    ภายใต้โครงการของขวัญให้น้องโดยขอความร่วมมือในการรับบริจาคสิ่งของใช้แล้วจากท่านเจ้าของร่วมผู้อยู่อาศัยในอาคารชุดสำนักงาน
    และอาคารชุดพักอาศัยที่บริษัทได้พัฒนาขึ้น และได้มอบสิ่งของที่ได้รับบริจาคทั้งหมดให้แก่มูลนิธิ
    และองค์กรที่ทำงานด้านเด็กและเยาวชน ได้แก่ สถานเลี้ยงเด็กยากจน บ้านครูน้อย
    มูลนิธิเพื่อการพัฒนาเด็ก มูลนิธิเด็กอ่อนในสลัม มูลนิธิเซ็นต์หลุยส์
    และเด็กผู้ด้อยโอกาสตามแนวชายแดน

ปี 2543 - ที่ประชุมคณะกรรมการบริษัท เมื่อวันที่ 1 กุมภาพันธ์ 2543 มีมติเป็นเอกฉันท์แต่งตั้ง

 คณะกรรมการตรวจสอบ โดยมีรายนามดังนี้ 

ประธานคณะกรรมการตรวจสอบ ศาสตราจารย์ศิริ เกวลินสฤษดิ์

กรรมการตรวจสอบ นายวุฒิพล สุริยาภิวัฒน์

กรรมการตรวจสอบ นายเทพ รุ่งธนาภิรมย์

เลขานุการคณะกรรมการตรวจสอบ นางนวนุช จินตพิทักษ์

รวมทั้งได้กำหนดขอบเขต อำนาจ หน้าที่ และความรับผิดชอบ เพื่อให้เป็นไปตามหลักเกณฑ์

ของตลาดหลักทรัพย์แห่งประเทศไทยในการกำกับดูแลกิจการ

- บริษัทได้จัดแคมเปญส่งเสริมการขายสำหรับลูกค้าโครงการ พี.เอส.ที.ซิตี้โฮม
เพื่อกระตุ้นยอดขายในช่วงที่ภาวะเศรษฐกิจยังไม่ฟื้นตัวรวม 3 ครั้ง มียอดขายรวมทั้งสิ้นประมาณ
250,000,000 บาท

- บริษัทได้เปิดตัวโครงการลุมพินี เซ็นเตอร์ แฮปปี้แลนด์ (เฟส 2)
ซึ่งเป็นโครงการต่อเนื่องจากลุมพินี เซ็นเตอร์ แฮปปี้แลนด์ (เฟส 1) ที่เปิดการขายในปลายปี
2542 และประสบผลสำเร็จอย่างสูง โดยบริษัทได้เปิดตัว เฟส 2 ในเดือนพฤศจิกายน 2543
มียอดขายรวมทั้งสิ้น 145 ยูนิต มูลค่าการขาย 61 ล้านบาท

- บริษัทได้จัดกิจกรรมเพื่อสังคมอย่างต่อเนื่องในปี 2543 ได้แก่

-   การจัดกิจกรรมรับบริจาคโลหิตทุก 3 เดือนในอาคารลุมพินี ทาวเวอร์ แอล.พี.เอ็น ทาวเวอร์
    พี.เอส.ที.คอนโด วิลล์ ทาวเวอร์ 1,2 และ พี.เอส.ที.ซิตี้โฮม

-   รับบริจาคเสื้อผ้าและอาหารเพื่อนำไปบรรเทาทุกข์ผู้ประสบอุทกภัยในเดือนกันยายน2543

-   รับบริจาคเสื้อผ้า เครื่องนุ่งห่ม รองเท้าผ้าใบ และอาหาร เพื่อนำไปช่วยเหลือเด็ก
    และคนชราตามจังหวัดชายแดนที่ต้องเผชิญกับอากาศหนาวในเดือนธันวาคม 2543

  - บริษัทร่วมกับมูลนิธิเด็กในการจัดพิมพ์นิทานแผ่นพับ
  เพื่อมอบให้แก่โรงเรียนตามชนบทรวมทั้งองค์กรที่ทำงานเพื่อเด็กและเยาวชน
  เนื่องในโอกาสปีใหม่

ปี 2544 - เปิดตัวโครงการอาคารชุดพักอาศัย ลุมพินี เพลส สาทร อาคารชุดพักอาศัยสูง 9 ชั้น 4
อาคาร จำนวนรวม 603 ยูนิต มูลค่าโครงการ 750 ล้านบาท ในเดือนมีนาคม
ซึ่งเป็นโครงการเดียวที่เปิดตัวในช่วงภาวะเศรษฐกิจซบเซาต่อเนื่องแต่ได้รับการตอบรับเป็นอย่างดีตามที่บริษัทคาดการณ์ไว้
การก่อสร้างทั้ง 4 อาคารเสร็จสมบูรณ์ และสามารถรับรู้รายได้ทั้งหมดในต้นปี 2545
โดยได้รับการสนับสนุนเงินกู้จาก ธนาคารไทยทนุ จำกัด (มหาชน)

- เปิดตัวโครงการอาคารชุดพักอาศัย ลุมพินี เซ็นเตอร์ แฮปปี้แลนด์ (เฟส 3) 4 อาคาร
จำนวนรวม 558 ยูนิต มูลค่าโครงการ 286 ล้านบาท การก่อสร้างเสร็จสมบูรณ์
และสามารถรับรู้รายได้ในปี 2545 โดยได้รับการสนับสนุนเงินกู้จาก ธนาคารทหารไทย จำกัด
(มหาชน)

  - เดือนพฤศจิกายน 2544 บริษัทได้ตกลงทำสัญญาร่วมทุนกับบริษัท ยูนิเวนเจอร์ จำกัด (มหาชน)
  บริษัท แสนสิริ จำกัด (มหาชน) และบริษัท เยาววงศ์ จำกัด โดยได้จัดตั้งบริษัท แกรนด์ ยูนิตี้
  ดีเวลล็อปเมนท์ จำกัด ขึ้นเพื่อพัฒนาโครงการสร้างค้าง คือ โครงการวอเตอร์คลิฟ
  เป็นอาคารชุดพักอาศัย บนถนนรัชดา-พระราม 3 ที่หยุดดำเนินการตั้งแต่ปี 2540
  เนื่องจากวิกฤติเศรษฐกิจ โดยบริษัทร่วมทุนดังกล่าวได้เข้าฟื้นฟูและพัฒนาโครงการใหม่ภายใต้ชื่อ
  “ลุมพินี เพลส วอเตอร์คลิฟ” โดยบริษัท แอล.พี.เอ็น. ดีเวลลอปเมนท์ จำกัด (มหาชน)
  เป็นผู้รับผิดชอบด้านการบริหารการตลาด การขาย และบริหารงานก่อสร้างทั้งโครงการรวมถึง

  การเจรจากับกลุ่มผู้ซื้อเดิม

  - ที่ประชุมคณะกรรมการบริษัท มีมติเป็นเอกฉันท์พิจารณาแต่งตั้งคณะกรรมการตรวจสอบชุดเดิม
  ซึ่งครบวาระการทำงาน 2 ปี ให้เข้าดำรงตำแหน่งอีกวาระหนึ่ง

ปี 2545 - บริษัทได้มีการเปิดเผยข้อมูลการดำเนินงาน แนวนโยบาย รวมถึงแผนการดำเนินงาน
และข้อมูลความเคลื่อนไหวต่างๆ ของบริษัทแก่นักลงทุน นักวิเคราะห์
และสื่อมวลชนอย่างต่อเนื่องตลอดปี 2545 ทั้งนี้เพื่อประโยชน์ในการลงทุนในหลักทรัพย์ของบริษัท
ของผู้ถือหุ้น และนักลงทุนโดยทั่วไป
นอกจากนี้ยังเป็นการแสดงถึงการดำเนินงานด้วยความโปร่งใสและสนับสนุนหลักธรรมาภิบาล
โดยกิจกรรมดังกล่าวมีรายละเอียดดังต่อไปนี้คือ

+-----------+-----------------------------------------+---------------+
| วันที่       | กิจกรรม                                  | สถานที่         |
+-----------+-----------------------------------------+---------------+
| 7 มี.ค.45  | จัดงานแถลงข่าวผลการดำเนินงานปี 2544         | บ             |
|           | และแผนงาน                               | มจ.แอล.พี.เอ็น. |
|           |                                         |               |
|           | ของปี 2545 ของบริษัทแก่สื่อมวลชน              | ดีเวลลอปเมนท์   |
+-----------+-----------------------------------------+---------------+
| 8 มี.ค.45  | ร่วมในกิจกรรม Opportunity Day จัดโดย       | ตลาดหลักทรัพย์   |
|           | ตลาดหลัก                                 |               |
|           |                                         | แห่งประเทศไทย  |
|           | ทรัพย์แห่งประเทศไทย เพื่อให้ข้อมูลและตอบข้อซักถาม |               |
|           |                                         |               |
|           | แก่นักวิเคราะห์ และนักลงทุนสถาบัน              |               |
+-----------+-----------------------------------------+---------------+
| 16 มี.ค.45 | จัดกิจกรรม LPN พบนักวิเคราะห์ เพื่อแถลงผล      | บ             |
|           |                                         | มจ.แอล.พี.เอ็น. |
|           | การดำเนินงาน และแผนงานช่วงครึ่งปีหลัง         |               |
|           |                                         | ดีเวลลอปเมนท์   |
+-----------+-----------------------------------------+---------------+

  - บริษัทได้แต่งตั้ง บริษัท ยูไนเต็ด แอ็ดไวเซอร์รี่ เซอร์วิส จำกัด
  เป็นที่ปรึกษาในการเพิ่มทุนจดทะเบียนของบริษัท

  - บริษัทได้จัดการประชุมใหญ่สามัญผู้ถือหุ้น ประจำปี 2545
  โดยมีการพิจารณาและอนุมัติวาระสำคัญนอกเหนือ จากวาระการประชุมปกติ ดังนี้

- อนุมัติการลดทุนจดทะเบียนจาก 3,983,000,000 บาท เป็น 460,000,000 บาท
โดยเป็นการลดส่วนของหุ้นที่ยังไม่ได้นำออกจำหน่าย และเพิ่มทุนจดทะเบียน จำนวน 750,000,000
บาท เป็นทุนจดทะเบียนรวม 1,210,000,000 บาท
พร้อมกับการแก้ไขเพิ่มเติมหนังสือบริคณห์สนธิให้สมบูรณ์สอดคล้องกัน

- การเพิ่มทุนจำนวน 750,000,000 บาท เป็นการออกหุ้นสามัญ 75,000,000 หุ้น แบ่งเป็น

  - 27.6 ล้านหุ้น สำหรับผู้ถือหุ้นเดิม ในสัดส่วน 5 หุ้นเดิมมีสิทธิซื้อ 3 หุ้นใหม่

  - 29.9 ล้านหุ้น สำหรับการใช้สิทธิแปลงใบสำคัญแสดงสิทธิเป็นหุ้นสามัญ

  - 17.5 ล้านหุ้น สำหรับการแปลงหนี้เป็นทุนของธนาคารกรุงไทย จำกัด (มหาชน)

  - ใบสำคัญแสดงสิทธิจำนวน 29,900,000 หน่วย แบ่งเป็น

1. ใบสำคัญแสดงสิทธิจำนวน 27,600,000 หน่วย จัดสรรแก่ผู้ถือหุ้นเดิม ที่ใช้

สิทธิจองซื้อหุ้นสามัญเพิ่มทุนในอัตราส่วน 1 หุ้นใหม่ต่อ 1 หน่วยใบสำคัญ

แสดงสิทธิ

  2. ใบสำคัญแสดงสิทธิจำนวน 2,300,000 หน่วย จัดสรรแก่กรรมการและ

  พนักงานบริษัทจำนวนไม่เกิน 35 ราย

- บริษัทได้เปิดตัวโครงการอาคารชุดพักอาศัย ลุมพินี เพลส วอเตอร์คลิฟ
ซึ่งเป็นโครงการร่วมทุนระหว่างบริษัทกับบริษัท ยูนิเวนเจอร์ จำกัด (มหาชน) บริษัท แสนสิริ จำกัด
(มหาชน) และ บริษัท เยาววงศ์ จำกัด โดยบริษัทถือหุ้นในสัดส่วน 25%
และรับผิดชอบด้านการบริหารงานโครงการทั้งหมด โดยสามารถปิดการขายรวม 620

ยูนิต จำนวน 4 อาคาร ภายในระยะเวลา 3 เดือน และพัฒนาโครงการต่อจนเสร็จสมบูรณ์
พร้อมทั้งสามารถโอนกรรมสิทธิ์ให้แก่ลูกค้าได้ในปีเดียวกัน

- บริษัทได้เปิดตัวโครงการอาคารชุดพักอาศัยแห่งใหม่ จำนวน 4 โครงการ ดังนี้

+------+-------------------------+----------+----------+--------------+
| ลำดับ | โครงการ                 | มูลค      | จำนวนยูนิต | ระย          |
|      |                         | ่าโครงการ |          | ะเวลาโครงการ |
|      |                         |          |          |              |
|      |                         | (ล้านบาท) |          |              |
+------+-------------------------+----------+----------+--------------+
| 1    | ลุมพินี เซ็นเตอร์ ลาดพร้าว    | 353.49   | 537      | ต            |
|      | 111                     |          |          | .ค.45-ส.ค.46 |
| 2    |                         | 243.61   | 300      |              |
|      | ลุมพินี เซ็นเตอร์ แฮปปี้แลนด์   |          |          | ธ            |
| 3    | เฟส 4                   | 364.83   | 281      | .ค.45-ก.ย.46 |
|      |                         |          |          |              |
| 4    | ลุมพินี เพลส สวนพลู-สาทร    | 377.14   | 231      | พ            |
|      |                         |          |          | .ย.45-ก.ค.46 |
|      | ลุมพินี เพลส พระราม4-สาทร  |          |          |              |
|      |                         |          |          | ม            |
|      |                         |          |          | .ค.46-ก.ย.46 |
+------+-------------------------+----------+----------+--------------+
|      | รวม                     | 1,339.07 | 1,349    |              |
+------+-------------------------+----------+----------+--------------+

- คณะกรรมการบริษัท เสนอที่ประชุมผู้ถือหุ้นแต่งตั้ง นายปกรณ์ ทวีสิน
ให้ดำรงตำแหน่งรองประธานกรรมการของบริษัท

- เน้นการพัฒนาบุคลากรของบริษัทอย่างต่อเนื่อง เพื่อเพิ่มพูนขีดความสามารถ และ

ประสิทธิภาพในการทำงานโดยได้มีการจัดอบรมให้แก่ พนักงานและผู้บริหารของ

องค์กรในหลักสูตรต่างๆ เช่น

1. หลักสูตรการบริหารงานลูกค้าสัมพันธ์ (Customer Relationship Management )

2. หลักสูตรการนักขายมืออาชีพ

3. หลักสูตร Building Management Training Course (BMTC)

4. หลักสูตร Key Performance Indicator (KPIs) และ Balanced Scorecard

  ปี 2546 - บริษัทได้เปิดตัวโครงการอาคารชุดพักอาศัยแห่งใหม่จำนวนทั้งสิ้น 8 โครงการ
  โดยมีรายละเอียด

  ดังนี้

+------+-------------------------+-----------+---------+--------------+
| ลำดับ | โครงการ                 | มูล        | จำนวน   | ระย          |
|      |                         | ค่าโครงการ |         | ะเวลาโครงการ |
|      |                         |           | (ยูนิต)   |              |
|      |                         | (ล้านบาท)  |         |              |
+------+-------------------------+-----------+---------+--------------+
| 1    | ลุมพินี เพลส นราธิวาส 24    | 350       | 190     | ม            |
|      |                         |           |         | .ค.46-ธ.ค.46 |
| 2    | ลุมพินี เพลส พระราม        | 480       | 312     |              |
|      | 3-เจริญกรุง               |           |         | ม            |
| 3    |                         | 450       | 300     | ี.ค.46-ธ.ค.46 |
|      | ลุมพินี วิลล์ พระแม่มารี-สาทร  |           |         |              |
| 4    |                         | 480       | 233     | พ.           |
|      | ลุมพินี เพลส               |           |         | ค.46-เม.ย.47 |
| 5    | นราธิวาสราชนครินทร์        | 94        | 98      |              |
|      |                         |           |         | ม            |
| 6    | ลุมพินี เซ็นเตอร์ ลาดพร้าว    | 256       | 53      | ิ.ย.46-มิ.ย.47 |
|      | 111                     |           |         |              |
| 7    |                         | 485       | 159     | ก            |
|      | เฟส 2 (อาคาร E)         |           |         | .ค.46-มิ.ย.47 |
| 8    |                         | 205       | 224     |              |
|      | ลุมพินี สวีท รัชดา-พระราม 3  |           |         | ก            |
|      |                         |           |         | .ย.46-ต.ค.47 |
|      | ลุมพินี สวีท สุขุมวิท 41       |           |         |              |
|      |                         |           |         | ก            |
|      | ลุมพินี เซ็นเตอร์ ลาดพร้าว    |           |         | .ย.46-ธ.ค.47 |
|      | 111                     |           |         |              |
|      |                         |           |         | ก            |
|      | เฟส 2 (อาคาร FและG)     |           |         | .ย.46-ก.ย.47 |
+------+-------------------------+-----------+---------+--------------+
|      | รวม                     | 2,800     | 1,569   |              |
+------+-------------------------+-----------+---------+--------------+

- บริษัทเซ็นสัญญาให้เช่าพื้นที่อาคาร ลุมพินี เรสซิเดนซ์ กับ บริษัท ริเออิ (ประเทศไทย) จำกัด
เพื่อดำเนินธุรกิจ Serviced Apartment และการเช่าพักในลักษณะ Long Stay
แก่ลูกค้าชาวญี่ปุ่น

- บริษัทมีนโยบายในการเปิดเผยข้อมูลการดำเนินธุรกิจแก่นักลงทุน นักวิเคราะห์ และผู้สนใจทั่วไป
อย่างต่อเนื่องตลอดปี 2546

- บริษัทได้จัดตั้งฝ่ายบริหารลูกค้าสัมพันธ์ (CRM) ขึ้น
เพื่อเพิ่มช่องทางการสื่อสารระหว่างลูกค้าและบริษัท ผ่านระบบ Call Center หมายเลข
02-800-9009 นอกจากนี้ยังมีแผนจัดกิจกรรมที่หลากหลายสำหรับลูกค้า
เพื่อการสร้างความสัมพันธ์ที่ดีและพัฒนาคุณภาพชีวิตของผู้อยู่อาศัยภายในโครงการ

- บริษัทส่งเสริมและพัฒนางานด้านวิจัยและพัฒนา (RND) ขององค์กรเพื่อนำมาซึ่งฐาน
ข้อมูลที่ถูกต้องน่าเชื่อถือสามารถตรวจสอบได้ และใช้เป็นข้อมูลในการวางแผนการพัฒนาธุรกิจ

ปี 2547 - บริษัทได้เปิดตัวโครงการอาคารชุดพักอาศัยแห่งใหม่จำนวนทั้งสิ้น 5 โครงการ
โดยมีรายละเอียด

ดังนี้

+------+------------------------+-----------+---------+--------------+
| ลำดับ | โครงการ                | มูล        | จำนวน   | ระย          |
|      |                        | ค่าโครงการ |         | ะเวลาโครงการ |
|      |                        |           | (ยูนิต)   |              |
|      |                        | (ล้านบาท)  |         |              |
+------+------------------------+-----------+---------+--------------+
| 1    | ลุมพินี เซ็นเตอร์ สุขุมวิท 77  | 900       | 872     | ม            |
|      |                        |           |         | ี.ค.47-ก.พ.48 |
| 2*   | ลุมพินี วิลล์ รัชดา -        | 760       | 508     |              |
|      | ลาดพร้าว                |           |         | -            |
| 3    |                        | 1,030     | 497     |              |
|      | ลุมพินี เพลส พระราม 3     |           |         | เม           |
| 4    | ริเวอร์ วิว               | 1,410     | 861     | .ย.47-พ.ค.48 |
|      |                        |           |         |              |
| 5    | ลุมพินี วิลล์ พหล - สุทธิสาร  | 1,510     | 883     | ส            |
|      |                        |           |         | .ค.47-ก.ค.48 |
|      | ลุมพินี วิลล์ สุขมวิท 77      |           |         |              |
|      |                        |           |         | ธ            |
|      |                        |           |         | .ค.47-ก.พ.49 |
+------+------------------------+-----------+---------+--------------+
|      | รวม                    | 5,610     | 3,621   |              |
+------+------------------------+-----------+---------+--------------+

  * หมายเหตุ -โครงการลุมพินี วิลล์ รัชดา ลาดพร้าว
  ทางบริษัทได้ปรับเปลี่ยนลักษณะโครงการเป็น โครงการทาวน์เฮาส์ โดยให้บริษัท พรสันติ จำกัด
  ซึ่งเป็นบริษัทย่อยดำเนินการแทน อันเนื่องมาจากคำสั่งของศาลปกครองที่ถึงที่สุดในปี พ.ศ. 2550

- ที่ประชุมใหญ่สามัญผู้ถือหุ้นประจำปี 2547 ซึ่งจัดประชุมเมื่อวันที่ 7 เมษายน 2547
มีมติให้เปลี่ยนแปลงมูลค่าหุ้นที่ตราไว้จากเดิมหุ้นละ 10 บาท เป็นหุ้นละ 1 บาท
ทำให้จำนวนหุ้นของบริษัทเพิ่มขึ้นจากเดิม 121,000,000 หุ้น เป็น 1,210,000,000 หุ้น
นอกจากนี้ยังได้อนุมัติการเพิ่มทุนจดทะเบียนจำนวน 276,706,550 หุ้น มูลค่าที่ตราไว้หุ้นละ 1 บาท
รวมเป็นทุนจดทะเบียนทั้งสิ้น 1,486,706,550 บาท แบ่งเป็นหุ้นสามัญ 1,486,706,550 หุ้น
มูลค่าหุ้นละ 1 บาท

- บริษัทเพิ่มสัดส่วนการถือหุ้นในบริษัทแกรนด์ ยูนิตี้ ดิเวลล็อปเมนท์ จำกัด จาก 25% เป็น 33.33%

- บริษัทส่งเสริมและสนับสนุนให้คณะกรรมการได้เข้ารับการอบรมในหลักสูตรต่างๆ
ของสถาบันกรรมการบริษัทไทย (IOD) และตลาดหลักทรัพย์แห่งประเทศไทย
โดยมีกรรมการเข้าอบรมในหัวข้อต่างๆดังนี้

1. Director Certification Program

2. Board Performance Evaluation

3. Finance for Non-Finance Directors

4. Director Accreditation Program

5. CEO Performance Evaluation

6. New COSO Enterprise Risk Management

- บริษัทเล็งเห็นถึงความสำคัญในการพัฒนาทรัพยากรมนุษย์ เพื่อเพิ่มขีดความสามารถ
ศักยภาพและส่งเสริม การศึกษาหาความรู้ให้แก่พนักงานทุกระดับ
โดยได้จัดให้พนักงานเข้าอบรมหลักสูตรต่างๆที่จัดขึ้นภายใน
และภายนอกองค์กรในหลักสูตรที่เป็นประโยชน์ต่อการพัฒนาองค์กร
รวมถึงการจัดทำโครงการถ่ายทอดความรู้และติดตามผลอย่างต่อเนื่อง

- จากการที่บริษัทได้ดำเนินงานมาจนจะครบปีที่ 15 ในปี 2547
เพื่อเป็นการขอบคุณต่อผู้มีอุปการคุณด้านต่างๆ บริษัทจึงได้จัดกิจกรรมภายใต้ชื่อโครงการ “15
ปีที่ผูกพัน” ดังนี้

  * ลูกค้า จัดกิจกรรมต่อเนื่องตลอดปี
  มอบอุปกรณ์จำเป็นสำหรับใช้ประโยชน์ร่วมกันในอาคารชุดต่าง ๆ
  เพื่อเป็นการสร้างคุณภาพชีวิตของแต่ละชุมชน

  * สังคม จัดกิจกรรมที่เป็นประโยชน์สาธารณะโดยเน้นด้านสุขภาพ และคุณภาพชีวิต เช่น
  การมอบชุดอุปกรณ์ล้างไตให้โรงพยาบาลจุฬาลงกรณ์
  สมทบเงินให้กรุงเทพมหานครเพื่อสร้างสนามเทนนิสสาธารณะในบริเวณสวนลุมพินี

  จัดกิจกรรม และมอบอุปกรณ์เครื่องใช้จำเป็นแก่มูลนิธิบ้านเด็กอ่อนพญาไท

  * พันธมิตร จัดกิจกรรมเพื่อเป็นการขอบคุณพันธมิตรทางธุรกิจด้านต่างๆ
  โดยมีวัตถุประสงค์เพื่อการสร้างความสัมพันธ์
  และความเข้าใจเพื่อให้เกิดแนวทางการงานที่นำไปสู่เป้าหมายร่วมกัน

  * พนักงาน จัดกิจกรรม และรณรงค์เรื่องการดูแลใส่ใจสุขภาพ
  และคุณภาพชีวิตของพนักงานตลอดปี มอบทุนการศึกษาบุตรพนักงาน ส่งเสริมด้านการเรียนรู้
  การพัฒนาทักษะ และการสร้างความจงรักภักดีต่อองค์กร

- บริษัทได้รับเชิญจากตลาดหลักทรัพย์แห่งประเทศไทยเข้าร่วมงาน “Thailand Focus 2004”
ระหว่างวันที่ 20-23 กันยายน 2547 ณ โรงแรมโฟร์ซีซั่น ถนนราชดำริ กรุงเทพมหานคร
เพื่อนำเสนอผลประกอบการ นโยบาย ทิศทาง กลยุทธ์ และแผนการดำเนินธุรกิจของบริษัท
ทั้งในรูปแบบของการนำเสนอข้อมูลแบบ Corporate Presentation และแบบ One on One
กับผู้บริหารระดับสูงของกองทุน ผู้จัดการกองทุน และผู้ลงทุนสถาบันชั้นนำจากต่างประเทศ

  - บริษัท และบริษัท แกรนด์ ยูนิตี้ ดิเวลล็อปเมนท์ จำกัด ร่วมกับกรุงเทพมหานคร
  และหน่วยงานบรรเทาสาธารณภัยในความควบคุมของกรุงเทพมหานครจัดกิจกรรมซ้อมดับไฟและซ้อมหนีไฟที่โครงการลุมพินี
  เพลส วอเตอร์ คลิฟ โดยสมมติเหตุการณ์จริง และทำแผนการอพยพประชาชน
  แผนการผจญเพลิงทางอากาศ และแผนการช่วยชีวิตผู้ได้รับบาดเจ็บ
  ซึ่งถือเป็นแผนซ้อมดับไฟที่สมบูรณ์แบบและครอบคลุมหน่วยงานที่เกี่ยวข้องทั้งหมดของกรุงเทพมหานคร
  เพื่อเป็นการศึกษาและเก็บข้อมูล

  - บริษัทร่วมช่วยบรรเทาทุกข์ผู้เดือดร้อนจากเหตุการณ์คลื่นยักษ์ถล่ม 6 จังหวัดภาคใต้
  โดยการจัดส่งพนักงานบริษัทเข้าเป็นอาสาสมัครกับสภากาชาดไทยจัดชุดสิ่งของจำเป็นเพื่อส่งไปยังผู้เดือดร้อน
  และประสานงานกับทุกอาคารที่พัฒนาขึ้น เพื่อรวบรวมเงิน สิ่งของเครื่องใช้ และจัดซื้อถุงมือ
  หน้ากากป้องกันพิษ และอุปกรณ์ จำเป็นอื่นๆ ส่งมอบผ่านทางกองทัพอากาศฝูงบิน 601
  ไปร่วมบรรเทาทุกข์ยังจังหวัดที่ได้รับภัยพิบัติ

-
บริษัทส่งพนักงานระดับกลางและระดับสูงไปศึกษาดูงานที่ประเทศสิงคโปร์กับบริษัทที่มีความชำนาญงานด้านการบริหารจัดการอาคารชุดในลักษณะเดียวกันกับการเคหะแห่งชาติของประเทศไทยเพื่อเปิดโลกทัศน์
และศึกษาความเป็นไปได้ในการนำมาพัฒนางานบริหารจัดการอาคารชุด

  ปี 2548 - บริษัทได้เปิดตัวโครงการอาคารชุดพักอาศัยแห่งใหม่ จำนวนทั้งสิ้น 4 โครงการ
  โดยมีรายละเอียด ดังนี้

+-----+-------------------------+------------+---------+--------------+
| ล   | โครงการ                 | ม          | จำนวน   | ระย          |
| ำดับ |                         | ูลค่าโครงการ |         | ะเวลาโครงการ |
|     |                         |            | (ยูนิต)   |              |
|     |                         | (ล้านบาท)   |         |              |
+-----+-------------------------+------------+---------+--------------+
| 1   | ลุมพินี เซ็นเตอร์ นวมินทร์     | 380        | 442     | ม            |
|     |                         |            |         | .ค.48-ธ.ค.48 |
| 2   | ลุมพินี เพลส ปิ่นเกล้า        | 1,098      | 580     |              |
|     |                         |            |         | ม            |
| 3   | ลุมพินี วิลล์ ศูนย์วัฒนธรรม     | 1,924      | 1,324   | ี.ค.48-ก.ค.49 |
|     |                         |            |         |              |
| 4   | ลุมพินี เพลส               | 3,530      | 1,306   | ม            |
|     | นราธิวาส-เจ้าพระยา        |            |         | ี.ค.48-ต.ค.49 |
|     |                         |            |         |              |
|     |                         |            |         | ม            |
|     |                         |            |         | ิ.ย.48-มิ.ย.50 |
+-----+-------------------------+------------+---------+--------------+
|     | รวม                     | 6,932      | 3,652   |              |
+-----+-------------------------+------------+---------+--------------+

-   บริษัทร่วมกับตลาดหลักทรัพย์แห่งประเทศไทยจัดงาน “บริษัทจดทะเบียนพบผู้ลงทุน“
    (Opportunity Day) เมื่อวันที่ 17 มีนาคม 2548

-   บริษัทได้รับการจัดอันดับหลักทรัพย์อยู่ในดัชนี SET Index 100
    ของตลาดหลักทรัพย์แห่งประเทศไทย ซึ่งประกาศในวันที่ 18 เมษายน 2548
    ซึ่งเป็นดัชนีที่ใช้วัดระดับราคาของหลักทรัพย์เพื่อสนับสนุนให้เกิดการกระจายการลงทุนไปสู่บริษัทขนาดกลางมากยิ่งขึ้น
    โดยใช้เกณฑ์ด้านขนาดสภาพคล่อง การกระจายหุ้น
    มีมูลค่าตามราคาตลาดเฉลี่ยต่อวันในตลาดหลักทรัพย์สูงสุดย้อนหลัง 12 เดือน
    และเป็นบริษัทที่จดทะเบียนไม่น้อยกว่า 6 เดือน รวมทั้งมีสัดส่วนการกระจายให้ผู้ถือหุ้นรายย่อย
    (Free-float) มากกว่าร้อยละ 20

-   เดือนตุลาคม 2548 โครงการพี.เอส.ที.ซิตี้โฮม อาคารชุดพักอาศัยสูง 29
    ชั้นของบริษัทชนะการประกวดลำดับที่ 3 ในโครงการแมกไม้มิ่งเมือง ระดับหน้าบ้านน่ามอง
    ประเภทร่มรื่นพรรณพฤกษาอาคารใหญ่ ณ สำนักงานเขตยานนาวา
    ซึ่งเป็นนโยบายในการให้ความสำคัญกับการสร้างสิ่งแวดล้อมที่ดีให้เกิดขึ้นในโครงการต่างๆ

-   บริษัทได้รับการจัดอันดับให้บริษัทเป็น 1 ใน 93 บริษัทจดทะเบียนในตลาดหลักทรัพย์ในปี 2548
    ที่ได้รับการประเมินผลการดำเนินงานด้านการกำกับดูแลกิจการดีเด่นในกลุ่ม Top Quartile
    จากการประเมินโดยสมาคมส่งเสริมสถาบันกรรมการบริษัทไทย (IOD)
    และเป็นการจัดอันดับในกลุ่ม Top Quartile เป็นปีที่ 3 ติดต่อกัน

-   ศาสตราจารย์โมรา บุณยผล ประธานกรรมการบริษัท ได้ถึงแก่กรรมเมื่อวันที่ 30 กรกฎาคม
    2548 และมติการประชุมคณะกรรมการบริษัท ครั้งที่ 4/2548 ได้มีมติแต่งตั้ง นายปกรณ์ ทวีสิน
    ให้ดำรงตำแหน่งประธานกรรมการบริษัท โดยมีผลตั้งแต่วันที่ 11 สิงหาคม 2548

  - คณะกรรมการบริษัทแต่งตั้งนายอมรศักดิ์ นพรัมภา
  ดำรงตำแหน่งกรรมการอิสระโดยมีผลตั้งแต่วันที่ 22 ธันวาคม 2548

  - คณะกรรมการบริษัทแต่งตั้งคณะกรรมการตรวจสอบชุดเดิมให้ดำรงตำแหน่งอีกวาระหนึ่ง

  ระหว่างวันที่ 1 กุมภาพันธ์ 2549 ถึงวันที่ 30 เมษายน 2551 โดยมีรายชื่อคณะกรรมการ
  ตรวจสอบประกอบด้วย

1. ศาสตราจารย์ศิริ เกวลินสฤษดิ์ ประธานกรรมการตรวจสอบ

2. นายเทพ รุ่งธนาภิรมย์ กรรมการตรวจสอบ

3. นายวุฒิพล สุริยาภิวัฒน์ กรรมการตรวจสอบ

4. นายอมรศักดิ์ นพรัมภา กรรมการตรวจสอบ

- บริษัทได้ทำการพัฒนาศักยภาพและประสิทธิภาพของพนักงานอย่างต่อเนื่องและสม่ำเสมอ
โดยมุ่งเน้นการพัฒนาขีดความสามารถของพนักงาน (Competency) ซึ่งเป็นการพัฒนาสอดคล้องกับ
เป้าหมาย วิสัยทัศน์ และพันธกิจขององค์กร นอกจากนี้บริษัทยังมุ่งเน้นการพัฒนาศักยภาพของผู้บริหาร
โดยร่วมมือกับมหาวิทยาลัยธรรมศาสตร์ จัดอบรมโครงการ Mini MBA
ทั้งนี้เพื่อจุดมุ่งหมายของการเป็นองค์กรแห่งการเรียนรู้

-   บริษัทได้แจ้งสารสนเทศเรื่องการได้รับอนุมัติรายงานผลกระทบสิ่งแวดล้อมจากสำนักงานคณะกรรมการสิ่งแวดล้อมแห่งชาติ
    (สวล.) ของโครงการลุมพินี วิลล์ รัชดา ลาดพร้าว ต่อตลาดหลักทรัพย์แห่งประเทศไทย
    เมื่อวันที่ 17 พฤษภาคม 2548 และบริษัทได้วางแผนเริ่มงานก่อสร้าง
    แต่หลังจากเริ่มงานเข็มไปเพียงเล็กน้อย
    ได้มีกลุ่มบุคคลยื่นฟ้องต่อศาลปกครองขอให้ตรวจสอบเรื่องการรวมโฉนดที่ดิน
    ศาลปกครองจึงมีคำสั่งเมื่อวันที่ 29 กรกฎาคม 2548
    ขอให้บริษัทระงับการก่อสร้างไว้จนกว่าจะมีคำสั่งเปลี่ยนแปลง
    เพื่อดำเนินการในเรื่องการรวมโฉนดของกรมที่ดิน

ปี 2549 - บริษัทได้เปิดตัวโครงการอาคารชุดพักอาศัยแห่งใหม่ จำนวนทั้งสิ้น 4 โครงการ
โดยมีรายละเอียด ดังนี้

+-----+-------------------------+------------+---------+--------------+
| ล   | โครงการ                 | ม          | จำนวน   | ระย          |
| ำดับ |                         | ูลค่าโครงการ |         | ะเวลาโครงการ |
|     |                         |            | ยูนิต     |              |
|     |                         | (ล้านบาท)   |         |              |
+-----+-------------------------+------------+---------+--------------+
| 1   | ลุมพินี เพลส พหล-สะพานควาย | 2,200      | 1,093   | ม            |
|     |                         |            |         | .ค.49-ต.ค.50 |
| 2   | ลุมพินี เพลส รัชดา-ท่าพระ    | 1,600      | 929     |              |
|     |                         |            |         | เม           |
| 3   | ลุมพินี วิลล์ รามคำแหง 44    | 1,200      | 827     | .ย.49-มี.ค.51 |
|     |                         |            |         |              |
| 4   | ลุมพินี เพลส ปิ่นเกล้า 2      | 1,200      | 651     | ก            |
|     |                         |            |         | .ค.49-ก.พ.51 |
|     |                         |            |         |              |
|     |                         |            |         | ก            |
|     |                         |            |         | .ย.49-มี.ค.51 |
+-----+-------------------------+------------+---------+--------------+
|     | รวม                     | 6,200      | 3,500   |              |
+-----+-------------------------+------------+---------+--------------+

-   บริษัทได้รับการจัดอันดับจากสมาคมส่งเสริมสถาบันกรรมการบริษัทไทย (IOD)
    ให้เป็นบริษัทที่มีการกำกับดูแลกิจการในระดับ 4 ตราสัญลักษณ์
    ซึ่งได้ดำเนินงานตามหลักธรรมาภิบาล ที่มุ่งเน้นการเปิดเผยข้อมูลต่อผู้ลงทุน ผู้ถือหุ้น
    และบุคคลทั่วไปอย่างโปร่งใสมาตลอด โดยมีคะแนนเฉลี่ย 80-89 จากคะแนนเต็ม 100
    โดยปีนี้นับเป็นปีที่ 4 ที่ บริษัทได้รับการสำรวจด้านการกำกับดูแลกิจการที่ดี
    โดยมีบรรษัทภิบาลแห่งชาติรับรองในฐานะเป็นบริษัทจดทะเบียนหลักทรัพย์ในอันดับดีมาก

-   บริษัทได้รับประกาศเกียรติคุณจาก คุณภัทรียา เบญจพลชัย กรรมการผู้จัดการ
    ตลาดหลักทรัพย์แห่งประเทศไทยในโอกาสที่บริษัทติด 1 ใน 3
    ของบริษัทที่ได้รับการเสนอชื่อเข้าชิงรางวัล SET AWARDS 2006 ประเภท Best
    Performance ในหมวด Property & Construction ซึ่งเป็นผลมาจากการดำเนินงาน
    ที่มุ่งสร้างการเติบโตที่ยั่งยืนและสร้างผลตอบแทนที่ดีให้แก่ผู้ถือหุ้น
    โดยเกณฑ์การตัดสินรางวัลพิจารณาจากฐานะการเงินและผลการดำเนินงานรวมถึงการปฏิบัติตามข้อกำหนดเรื่องการเปิดเผยข้อมูลของตลาดหลักทรัพย์แห่งประเทศไทย
    และสภาพคล่องของหลักทรัพย์

-   ที่ประชุมใหญ่สามัญผู้ถือหุ้นประจำปี 2549 ซึ่งจัดประชุมเมื่อวันที่ 25 เมษายน 2549
    มีมติอนุมัติลดทุนจดทะเบียนจาก 1,486,706,550 บาท เป็น 1,475,698,768 บาท
    โดยตัดหุ้นสามัญส่วนที่เหลือจากการสำรองไว้เพื่อรองรับการใช้สิทธิในการแปลงใบสำคัญแสดงสิทธิจำนวน
    11,007,782 หุ้น มูลค่าหุ้นละ 1 บาท และอนุมัติแก้ไขหนังสือบริคณห์สนธิ ข้อ 4 ของบริษัท
    เพื่อให้สอดคล้องกับการลดทุนจดทะเบียน

-   แต่งตั้งนายทิฆัมพร เปล่งศรีสุข ให้ดำรงตำแหน่ง ประธานกรรมการบริหารแทน นายทวีชัย
    จิตตสรณชัย ที่ขอลาออก โดยมีผลตั้งแต่วันที่ 1 มกราคม 2549

-   แต่งตั้งศาสตราจารย์ศิริ เกวลินสฤษดิ์ และนายทวีชัย จิตตสรณชัย
    ให้ดำรงตำแหน่งรองประธานกรรมการ โดยมีผลตั้งแต่วันที่ 25 เมษายน 2549

-   แต่งตั้งนายวีระศักดิ์ วหาวิศาล ให้ดำรงตำแหน่งกรรมการ โดยมีผลตั้งแต่วันที่ 25 เมษายน
    2549

-   แต่งตั้งนายอมรศักดิ์ นพรัมภา และนายวีระศักดิ์ วหาวิศาล
    ให้ดำรงตำแหน่งประธานกรรมการตรวจสอบและกรรมการตรวจสอบแทน ศาสตราจารย์ศิริ
    เกวลินสฤษดิ์ และนายวุฒิพล สุริยาภิวัฒน์ ที่ขอลาออก โดยมีผลตั้งแต่วันที่ 25 เมษายน 2549
    เป็นต้นไป ซึ่งมีกำหนดวาระถึงวันที่ 30 เมษายน 2551
    โดยมีรายชื่อคณะกรรมการตรวจสอบจำนวน 3 ท่าน ดังนี้

1. นายอมรศักดิ์ นพรัมภา ประธานกรรมการตรวจสอบ

2. นายเทพ รุ่งธนาภิรมย์ กรรมการตรวจสอบ

3. นายวีระศักดิ์ วหาวิศาล กรรมการตรวจสอบ

แต่งตั้งนายโอภาส ศรีพยัคฆ์ ดำรงตำแหน่งกรรมการบริหารและกรรมการผู้จัดการ โดยมีผลตั้งแต่วันที่ 25 เมษายน 2549

  ปี 2550 - บริษัทได้เปิดตัวโครงการอาคารชุดพักอาศัยแห่งใหม่ จำนวนทั้งสิ้น 6 โครงการ
  โดยมี รายละเอียด ดังนี้

+----+-----------------------------+----------+--------+------------+
| ลำ | โครงการ                     | มูลค      | จำนวน  | ระยะเ      |
| ดับ |                             | ่าโครงการ |        | วลาโครงการ |
|    |                             |          | (ยูนิต)  |            |
|    |                             | (ล้านบาท) |        |            |
+----+-----------------------------+----------+--------+------------+
| 1  | ลุมพินี คอนโดทาวน์              | 2,600    | 3,397  | มี.ค        |
|    | บดินทรเดชา-รามคำแหง          |          |        | .50-มิ.ย.51 |
| 2  |                             | 1,200    | 1,559  |            |
|    | ลุมพินี คอนโดทาวน์              |          |        | มิ.ย        |
| 3  | รามอินทรา-หลักสี่               | 1,200    | 1,269  | .50-ส.ค.51 |
|    |                             |          |        |            |
| 4  | ลุมพินี วิลล์ รามอินทรา-หลักสี่      | 1,250    | 950    | ก.ย        |
|    |                             |          |        | .50-ธ.ค.51 |
| 5  | ลุมพินี วิลล์ ประชาชื่น-พงษ์เพชร    | 1,300    | 540    |            |
|    |                             |          |        | พ.ย        |
| 6  | ลุมพินี สวีท ปิ่นเกล้า             | 1,450    | 1,945  | .50-ก.พ.52 |
|    |                             |          |        |            |
|    | ลุมพินี คอนโดทาวน์ รัตนาธิเบศร์    |          |        | ม.ค        |
|    |                             |          |        | .51-พ.ค.52 |
|    |                             |          |        |            |
|    |                             |          |        | ม.ค        |
|    |                             |          |        | .51-มิ.ย.52 |
+----+-----------------------------+----------+--------+------------+
|    | รวม                         | 9,000    | 9,660  |            |
+----+-----------------------------+----------+--------+------------+

- บริษัทส่งเสริมและสนับสนุนให้คณะกรรมการได้เข้ารับการอบรมในหลักสูตรต่างๆ
ของสถาบันกรรมการ บริษัทไทย (IOD) และตลาดหลักทรัพย์แห่งประเทศไทย
โดยมีกรรมการเข้าอบรมในหัวข้อต่างๆดังนี้

1. Director Certification Program

  2. Director Accreditation Program

3. Role of the Chairman Program

-   บริษัทได้จัดให้มีการปฐมนิเทศกรรมการใหม่ โดยนำเสนอภาพรวมของการดำเนินธุรกิจ
    วิสัยทัศน์ พันธกิจ กลยุทธ์ ความเสี่ยง และการบริหารความเสี่ยงรวมไปถึงกฎระเบียบต่างๆ
    นโยบายการกำกับดูแลกิจการ
    และมีการส่งมอบจรรยาบรรณของกรรมการรวมทั้งได้พาไปเยี่ยมชมโครงการของบริษัท
    เพื่อให้เกิดความเข้าใจการดำเนินธุรกิจในเชิงลึกอีกด้วย

-   บริษัทจัดให้มีการประเมินผลการปฏิบัติงานของคณะกรรมการเพื่อการปรับปรุงการปฏิบัติงานของคณะกรรมการ
    ในด้านต่างๆได้แก่

    1.  ความพร้อมของกรรมการ

    2.  การกำหนดกลยุทธ์ และวางแผนธุรกิจ (Strategy Setting and Policy Making)

    3.  การจัดการความเสี่ยงและการควบคุมภายใน (Risk Management and

  Internal Control)

4.  การดูแลไม่ให้เกิดความขัดแย้งทางผลประโยชน์ (Conflict of Interest)

5.  การติดตามรายงานทางการเงินและการดำเนินการ (Financial reporting)

6.  การประชุมคณะกรรมการ

7.  อื่นๆ ได้แก่ การสรรหาและแต่งตั้งกรรมการ การพิจารณาค่าตอบแทน การ

  ประเมินผลงานกรรมการผู้จัดการ

-   ที่ประชุมคณะกรรมการบริษัท ครั้งที่ 5/2550 เมื่อวันที่ 8 พฤศจิกายน
    2550ได้แต่งตั้งคณะอนุกรรมการพิจารณาค่าตอบแทนเพื่อพิจารณาค่าตอบแทน ของคณะกรรมการ
    ผู้บริหาร และพนักงานในองค์กร

-   บริษัทเข้าร่วมกับตลาดหลักทรัพย์แห่งประเทศไทยในงาน “บริษัทจดทะเบียนพบผู้ลงทุน”
    (Opportunity Day) เมื่อวันที่ 15 มีนาคม 2550
    เพื่อนำเสนอผลการดำเนินงานและแผนงานในอนาคตของบริษัทให้แก่นักวิเคราะห์ นักลงทุน
    และผู้สนใจทั่วไป

-   บริษัทได้รับเชิญจากตลาดหลักทรัพย์แห่งประเทศไทย เข้าร่วมงาน “Thailand Focus
    2007” ระหว่างวันที่ 12-14 กันยายน 2550 ณ โรงแรมพลาซ่า แอททินี ถนนวิทยุ
    กรุงเทพมหานคร เพื่อนำเสนอผลประกอบการ นโยบาย ทิศทาง กลยุทธ์
    และแผนการดำเนินธุรกิจของบริษัท ในรูปแบบแบบ One on One meeting
    กับผู้บริหารระดับสูงของกองทุน ผู้จัดการกองทุน นักวิเคราะห์หลักทรัพย์
    และผู้ลงทุนสถาบันชั้นนำจากต่างประเทศ

-   บริษัทได้จัดการประชุมผู้ถือหุ้นประจำปี 2550 ในวันที่ 26 เมษายน 2550
    และเชิญผู้ถือหุ้นไปเยี่ยมชมโครงการลุมพินีเพลส นราธิวาส-เจ้าพระยา
    หลังจากเสร็จสิ้นการประชุมผู้ถือหุ้น เพื่อให้ผู้ถือหุ้นเข้าใจการดำเนินธุรกิจของบริษัท
    รวมทั้งเป็นการสร้างความสัมพันธ์อย่างยั่งยืนระหว่างบริษัทและผู้ถือหุ้น
    ซึ่งได้รับการตอบรับอย่างดียิ่ง

-   บริษัทได้จัดให้มีการสัมมนาเชิงปฏิบัติการ
    เพื่อการเรียนรู้อย่างมีส่วนร่วมแลกเปลี่ยนความคิดเห็น
    และประสบการณ์ของตัวแทนคณะกรรมการเจ้าของร่วมจากทุกโครงการในหัวข้อ “ชุมชนน่าอยู่”
    เพื่อร่วมกันกำหนดมาตรฐาน
    และรูปแบบของการอยู่ร่วมกันในชุมชนแต่ละชุมชนที่บริษัทร่วมกันพัฒนาขึ้น

2) ภาพรวมการประกอบธุรกิจของบริษัท บริษัทย่อย และบริษัทร่วม

รายละเอียดทั่วไปของบริษัท แอล.พี.เอ็น.ดีเวลลอปเมนท์ จำกัด (มหาชน)

บริษัทได้จดทะเบียนก่อตั้งขึ้นเมื่อวันที่ 21 มิถุนายน 2532 โดยเริ่มจากการรวมกลุ่ม ของผู้ก่อตั้ง 3
กลุ่ม คือ (1) กลุ่มนายธีรชัย ปัญจทรัพย์ (2) กลุ่มนายสุเมธ เตชะไกรศรี (3) กลุ่มนายศิริชัย
เจริญศักดิ์วัฒนา ด้วยเงินทุนจดทะเบียน 50,000,000 บาท
เพื่อวัตถุประสงค์ในการดำเนินธุรกิจด้านพัฒนาอสังหาริมทรัพย์

ในระยะแรกบริษัทได้ดำเนินธุรกิจพัฒนาอาคารสำนักงานเป็นหลัก โดยพัฒนาโครงการลุมพินี
ทาวเวอร์ ซึ่งปัจจุบันเป็นที่ตั้งสำนักงานใหญ่เป็นโครงการแรก
จากผลงานดังกล่าวบริษัทได้ประสบความสำเร็จมาด้วยดี และเป็นที่ยอมรับกันโดยทั่วไป ในปี 2533
กลุ่มนายชาร์ล ลี เย กวอง ได้เข้ามาร่วมทุนโดยการชักนำของ นายทิฆัมพร เปล่งศรีสุข
และนายพิเชษฐ ศุภกิจจานุสันติ์ ในช่วงต่อมาบริษัทได้พัฒนาโครงการทั้งอาคารสำนักงาน
และอาคารชุดพักอาศัยขึ้นอีกหลายโครงการรวมถึงการพัฒนาอสังหาริมทรัพย์ในรูปแบบต่างๆที่เห็นว่ามีแนวโน้มของตลาดที่ดี

โครงการที่บริษัทพัฒนาในช่วงก่อนปี 2540 ได้แก่

-   โครงการลุมพินี ทาวเวอร์

-   โครงการแอล.พี.เอ็น.ทาวเวอร์

-   โครงการลุมพินี เพลส

-   โครงการพี.เอส.ที.คอนโดวิลล์ ทาวเวอร์ 1, 2

-   โครงการสี่พระยา ริเวอร์วิว

-   โครงการพี.เอส.ที.ซิตี้โฮม

-   โครงการลุมพินี เซ็นเตอร์ แฮปปี้แลนด์

นอกจากนี้บริษัทได้กระจายธุรกิจไปสู่การพัฒนาโครงการบ้านจัดสรรในรูปแบบทาวน์เฮ้าส์ ภายใต้ชื่อ
โครงการบ้านลุมพินี-บางบัวทอง เพื่อให้สอดคล้องกับความต้องการของตลาด

ในด้านการบริการ บริษัทได้เล็งเห็นถึงแนวโน้มการขยายตัว
และความต้องการในด้านการบริหารอาคารชุดที่มีประสิทธิภาพ
ทั้งโครงการภายใต้การพัฒนาของบริษัท และของโครงการทั่วไป ดังนั้นในปี 2535
จึงได้จัดตั้งบริษัทบริหารอาคารชุดภายใต้ชื่อ บริษัท ลุมพินี พรอพ เพอร์ตี้ มาเนจเมนท์ จำกัด
โดยเน้นการบริหารอาคารอย่างมีประสิทธิภาพให้คงมูลค่าของทรัพย์สินให้ได้สูงสุด
เน้นการสร้างบรรยากาศในการอยู่อาศัยร่วมกันอย่างสงบสุขและมีคุณภาพชีวิตที่ดี
นอกจากนั้นยังมีบริการต่างๆ อย่างครบวงจรไม่ว่าจะเป็นการขายต่อ การบริหารการเช่า
การซ่อมบำรุง งานบริการด้านความสะอาด ทั้งนี้เพื่อสร้างความสะดวกสบายให้ลูกค้าแบบครบวงจร

ด้านทุนของบริษัทในระยะ 18 ปี ของการดำเนินงาน บริษัทมีทุนจดทะเบียนเท่ากับ
1,475,698,768 บาท การเรียกทุนเพิ่มจะพิจารณาถึงความจำเป็นในการใช้เงินเป็นหลัก
รวมตลอดถึงภาวะตลาดที่ต้องเอื้ออำนวยให้เกิดประโยชน์สูงสุด

จากสภาวะตลาดทุนที่ซบเซาอย่างต่อเนื่องตั้งแต่ปี 2540 ทำให้บริษัทต้องปรับกลยุทธ์การดำเนินธุรกิจ
โดยเน้นการพัฒนาโครงการอาคารชุดพักอาศัยที่ตอบสนองต่อกลุ่มเป้าหมายรายได้ปานกลางในทำเลที่มีศักยภาพ
ปัจจุบันบริษัทจะดำเนินการพัฒนาโครงการในทำเลที่มีศักยภาพสูง มีระบบขนส่งมวลชนที่หลากหลาย
มีอุปสงค์รองรับที่ดี เน้นระยะเวลาพัฒนาโครงการที่สั้น
เพื่อตอบสนองความต้องการของลูกค้าให้เร็วขึ้นและลดความเสี่ยง
ทำให้สามารถพัฒนาโครงการใหม่ได้อย่างต่อเนื่อง มีกิจกรรมการตลาดที่ได้รับการตอบสนองอย่างดี
แผนการก่อสร้าง และกำหนดเสร็จเป็นไปตามเป้าหมาย
ตลอดจนสามารถโอนกรรมสิทธิ์ให้ลูกค้าทุกรายได้ตามกำหนดเวลาที่วางแผนไว้ทุกประการ

ในปี 2544 บริษัทได้ทำสัญญาร่วมทุนกับบริษัท ยูนิเวนเจอร์ จำกัด (มหาชน) และบริษัท เยาววงศ์
จำกัด จัดตั้งเป็นบริษัทใหม่ชื่อ บริษัท แกรนด์ ยูนิตี้ ดิเวลล็อปเมนท์ จำกัด เพื่อพัฒนาอสังหาริมทรัพย์
โดยเน้นที่โครงการสร้างค้างที่มีศักยภาพในแง่ของรูปแบบโครงการ
ความเป็นไปได้ของโครงการทั้งด้านการขาย และผลตอบแทน นอกเหนือจากโครงการสร้างค้าง
บริษัท แกรนด์ยูนิตี้ ดิเวลล็อปแมนท์ จำกัด ยังพัฒนาโครงการใหม่ในรูปแบบทาวน์เฮ้าส์ในเมือง
และโครงการสำหรับกลุ่มลูกค้าเป้าหมายระดับสูง โดยบริษัท ลุมพินี พรอพเพอรตี้ มาเนจเมนท์
จำกัด ซึ่งเป็นบริษัทย่อยของบริษัท จะเป็นผู้ดูแลรับผิดชอบด้านงานตลาด งานก่อสร้าง
และงานขายแบบครบวงจร

ในปี 2550 บริษัทได้เปลี่ยนแปลงนโยบายการร่วมลงทุนในบริษัท แกรนด์ ยูนิตี้ ดิเวลล็อปเมนท์
จำกัด โดยลดสัดส่วนการถือหุ้นลงจากเดิมร้อยละ 33.33 เป็นร้อยละ 20
ของทุนจดทะเบียนเรียกชำระแล้ว และได้จัดตั้งบริษัท ลุมพินี โปรเจค มาเนจเมนท์ เซอร์วิส จำกัด
ขึ้น เพื่อดำเนินการเรื่องการบริหารโครงการอสังหาริมทรัพย์แบบครบวงจร อันได้แก่
งานทางด้านวิศวกรรมและการก่อสร้าง การเงิน การตลาด และการขาย

3) สัดส่วนรายได้จากกลุ่มธุรกิจ

+----------+-----------+------+-----+-----+-----+-----+------+-----+
| บริษัท     | ผลิต       | %    | ปี   |     | ปี   |     | ปี    |     |
|          | ภัณฑ์/บริการ |      | 2   |     | 2   |     | 2548 |     |
|          |           | กา   | 550 |     | 549 |     |      |     |
|          |           | รถือห |     |     |     |     |      |     |
|          |           | ุ้นของ |     |     |     |     |      |     |
|          |           | บริษัท |     |     |     |     |      |     |
+----------+-----------+------+-----+-----+-----+-----+------+-----+
|          |           |      | รา  | %   | รา  | %   | ร    | %   |
|          |           |      | ยได้ |     | ยได้ |     | ายได้ |     |
+----------+-----------+------+-----+-----+-----+-----+------+-----+
| บมจ.แอล  | พัฒนาอส    | -    | 6,  | 97  | 4,  | 96  | 3,40 | 94  |
| .พี.เอ็น.ฯ | ังหาริมทรัพย์ |      | 650 | .46 | 846 | .53 | 1.54 | .95 |
|          |           |      | .43 |     | .29 |     |      |     |
+----------+-----------+------+-----+-----+-----+-----+------+-----+
| บ        | พัฒนาอส    | 9    | 47  | 0   | 5   | 0   | 4.24 | 0   |
| จก.พรสันติ | ังหาริมทรัพย์ | 9.99 | .91 | .70 | .34 | .11 |      | .12 |
+----------+-----------+------+-----+-----+-----+-----+------+-----+
| บจก.ลุมพินี | บริห       | 9    | 125 | 1   | 138 | 2   | 13   | 3   |
|          | ารอาคารชุด | 9.88 | .43 | .84 | .21 | .75 | 2.09 | .69 |
| พร       |           |      |     |     |     |     |      |     |
| อพเพอร์ตี้ฯ |           |      |     |     |     |     |      |     |
+----------+-----------+------+-----+-----+-----+-----+------+-----+
| บจก.     | บริหาร     | 9    | -   | -   | -   | -   | -    | -   |
|          | โครงการอส | 9.93 |     |     |     |     |      |     |
| ลุมพินี     | ังหาริมทรัพย์ |      |     |     |     |     |      |     |
| โปรเจค   |           |      |     |     |     |     |      |     |
| ม        | แ         |      |     |     |     |     |      |     |
| าเนจเมนท์ | บบครบวงจร |      |     |     |     |     |      |     |
| ซอร์วิส    |           |      |     |     |     |     |      |     |
+----------+-----------+------+-----+-----+-----+-----+------+-----+
| บจก.แ    | พัฒนาอส    | 33   | -   | -   | 30  | 0   | 4    | 1   |
| กรนด์ยูนิตี้ฯ | ังหาริมทรัพย์ | .33, |     |     | .65 | .61 | 4.76 | .24 |
|          |           | 20   |     |     |     |     |      |     |
|          |           | .00* |     |     |     |     |      |     |
+----------+-----------+------+-----+-----+-----+-----+------+-----+
|          |           |      | 6,  | 100 | 5,  | 100 | 3,58 | 100 |
|          |           |      | 823 | .00 | 020 | .00 | 2.63 | .00 |
|          |           |      | .77 |     | .49 |     |      |     |
+----------+-----------+------+-----+-----+-----+-----+------+-----+

* วันที่ 1 ตุลาคม 2550 จำหน่ายหุ้นบางส่วน คงเหลือสัดส่วนการถือหุ้นร้อยละ 20

4) เป้าหมายการดำเนินธุรกิจ

  คณะกรรมการบริษัทได้กำหนดวิสัยทัศน์ และพันธกิจ เพื่อเป็นนโยบายและเป้าหมายในการ

  ดำเนินการของบริษัททุก 3 ปี (2548 – 2550) ดังนี้

วิสัยทัศน์

  “ดำรงไว้ซึ่งความเป็นผู้นำตลาด
  และเพิ่มพูนประสิทธิภาพด้วยการพัฒนาอาคารชุดพักอาศัยแบบบูรณาการ เพื่อสร้างสรรค์
  ชุมชนคุณภาพ”

  พันธกิจ

  1. ผู้ถือหุ้น : รักษาความเป็นผู้นำตลาด โดยที่ยังคงไว้ซึ่งการทำผลกำไร และเติบโตอย่างยั่งยืน

  ภายใต้หลักธรรมาภิบาล

  2. ลูกค้า : สร้างคุณค่าให้กับสินค้า และบริการแบบบูรณาการที่เหนือความคาดหมายของลูกค้า

3. พนักงาน : เป็นองค์กรแห่งการเรียนรู้ ประสบการณ์ ความมั่นคง และก้าวหน้า

4. สังคม : รักษ์สิ่งแวดล้อม และรับผิดชอบต่อสังคม เพื่อสร้างสรรค์ชุมชนคุณภาพ

โดยได้กำหนดการเติบโตด้านยอดขาย และยอดรับรู้รายได้ในปี 2550 ไม่น้อยกว่า 20%
และกำหนดผลกำไรเบื้องต้นไม่ต่ำกว่า 30%

ทางฝ่ายบริหารได้มีการระดมความคิดผู้บริหารทุกสายงาน วิเคราะห์ SWOT Analysis
และกำหนดแผนภูมิกลยุทธ์ (Strategy Map) โดยใช้แนวทางของ Balanced Scorecard
(BSC) เป็นเครื่องมือในการควบคุมทิศทางการดำเนินงาน เพื่อสร้างความสมดุลในทุกมิติ
ไม่ว่าจะเป็นมิติทางด้านการเงิน ด้านลูกค้า ด้านกระบวนการภายใน และด้านทรัพยากรบุคคล
เพื่อติดตามผลการดำเนินการให้บรรลุเป้าหมาย
ฝ่ายบริหารได้กำหนดดัชนีชี้วัดประสิทธิภาพหลักในการดำเนินการ (KPIs) ของทุกสายงาน

สำหรับในปี 2551 ทางคณะกรรมการและฝ่ายบริหารของบริษัทได้ร่วมกันกำหนดวิสัยทัศน์/ พันธกิจ
เพื่อเป็นทิศทางในการดำเนินการใน 3 ข้างหน้า (2551 - 2553) ดังนี้

วิสัยทัศน์

“มุ่งมั่นดำเนินการในการรักษาภาวะผู้นำด้านพัฒนาอาคารชุดพักอาศัย
ด้วยการสร้างสรรค์คุณค่าแบบบูรณาการ
เพื่อพัฒนาคุณภาพชีวิตที่เหมาะสมและพึงพอใจของผู้อยู่อาศัยในชุมชน
โดยที่ยังคงไว้ซึ่งผลตอบแทนต่อผู้ถือหุ้นและผู้มีส่วนได้เสียอย่างยั่งยืน ภายใต้หลักธรรมาภิบาล”

พันธกิจ

  1. ผู้ถือหุ้น : รักษาความเป็นผู้นำการตลาดในกลุ่มเป้าหมาย
  โดยยังคงไว้ซึ่งการทำผลกำไรที่เหมาะสมและการเติบโตอย่างยั่งยืนภายใต้หลักธรรมาภิบาล

  2. ลูกค้า : เพิ่มพูนคุณค่าแบบบูรณาการให้แก่สินค้า บริการ
  และประสิทธิภาพในการบริหารชุมชนเพื่อสร้างสรรค์ความสุขที่แท้จริงของชีวิตในชุมชน

  3. พนักงาน : มุ่งเน้นการเป็นองค์กรคุณภาพ ด้วยการจัดการองค์ความรู้ คุณภาพชีวิต ความ

  มั่นคง และความก้าวหน้า

  4. ผู้มีส่วนได้เสีย : ให้ผลตอบแทนที่พึงพอใจและเหมาะสม รวมทั้งการร่วมมือร่วมใจเพื่อบรรลุ

  เป้าหมายขององค์กร

5. สังคม : รักษ์สิ่งแวดล้อม และรับผิดชอบต่อสังคม เพื่อสร้างสรรค์ชุมชนคุณภาพ

โดยวิสัยทัศน์และพันธกิจที่กำหนดขึ้นใหม่
ได้ให้ความสำคัญในด้านประสิทธิภาพของการดำเนินงานในเชิงคุณภาพอย่างเข้มข้น
เพื่อให้บริษัทเติบโตได้อย่างยั่งยืนพร้อมกันนี้ได้จัดทำแผนภูมิกลยุทธ์ขึ้นใหม่
เพื่อให้สอดคล้องกับวิสัยทัศน์ และพันธกิจ โดยยกระดับความสำคัญของความรับผิดชอบต่อสิ่งแวดล้อม
และสังคมขึ้นเป็นอีกหนึ่งมิติ นอกจากมิติทางด้านการเงิน ด้านลูกค้า กระบวนการภายใน
และมิติทางด้านบุคลากร โดยยังเน้นหลักของความสมดุลในการดำเนินงานในทุก ๆ มิติ